[13] મનુષ્યે એ કદી ન ભૂલવું જોઈએ કે ઈશ્વરે તો સૌ મનુષ્યોને સરખા જ સરજ્યા છે. તેમનામાં જે ફેર, ભિન્નતા, શ્રેષ્ઠ દેખાવ છે તે તો સંજોગોસર્જિત છે, તેમના પ્રારબ્ધનું પરિણામ છે. તેમનાં કર્મનો ભોગવટો છે. તે બાબતમાં તેઓ લાચાર છે. એક માણસ ઓછું ભણેલો હોય, ઓછો પ્રભાવશાળી હોય, ગરીબ હોય તેમાં તેનો દોષ નથી. અને કદાચ દોષ હોય તોપણ તે કારણે તે મનુષ્ય ધિક્કારપાત્ર, ઘૃણાપાત્ર, અપમાનને લાયક નહિ પણ દયાને પાત્ર, સહાનુભૂતિને પાત્ર, સ્નેહને પાત્ર છે તેમ સમજવું જોઈએ. – ચંદુલાલ સેલારકા